38. ΑΠΟΦΑΣΗ ΥΠΟΥΡΓΩΝ ΒΙΟΜΗΧΑΝΙΑΣ ΕΝΕΡΓΕΙΑΣ ΚΑΙ  ΕΜΠΟΡΙΟΥ Αριθ. Π5/1742 της 1/14 Ιουλ. 1981  (ΦΕΚ Β΄ 414) Περί εξαιρέσεως από την απαιτουμένη αρχική έγκριση (ένταξη στο Ενιαίο Πρόγραμμα Προμηθειών), προμηθειών αρμοδιότητας του Υπουργείου Εθνικής Αμύνης. Έχοντας υπόψη: 1.Τις διατάξεις: α)Του Νόμ. 400/76 «περί Υπουργικού Συμβουλίου και Υπουργείων». β)Του Π.Δ. 607/76 «περί Οργανισμού του Υπουργείου Εμπορίου». γ)Του Ν.Δ. 3095/54, «περί οργανώσεως και λειτουργίας της Υπηρεσίας Κρατικών Προμηθειών και της Επιτροπής Κρατικών Προμηθειών», όπως τροποποιήθηκε και συμπληρώθηκε με το Β.Δ. της 31.12.1959 και το Β.Δ. 866/1960. δ)Του άρθρ. 6 του Νόμ. 936/79 «περί τροποποιήσεως και συμπληρώσεως των περί εξωτερικού εμπορίου διατάξεων, ως και καταργήσεως συναφών διατάξεων», στο καθεστώς εγκρίσεων του οποίου υπόκεινται οι φορείς του Δημοσίου ως προς τις προμήθειές των και με το οποίο επίσης (παρ. 7) προβλέπεται η δυνατότητα εξαιρέσεως προμηθειών από τις εγκρίσεις αυτές. (Αντί για τη σελ. 250,531(α) Σελ. 250,531(β) Τεύχος ΣΤ92 - Σελ. 11 - 707 2.Την απόφασή μας Ε6/2706/365/29.2.80 (ΦΕΚ 325 Β΄ της 29.3.80),   με   την    οποία   έχουν   εξαιρεθεί των εγκρίσεων του άρθρ. 6 του Νόμ. 936/79 και για ποσό αξίας μέχρι 50.000.000 δολλαρίων, οι προμήθειες αρμοδιότητας του Υπουργείου Εθνικής Αμύνης, που εμπίπτουν στις εξαιρέσεις των διατάξεων του Ν.Δ. 3095/54. 3.Το γεγονός ότι, λόγω της ειδικής φύσεως των προμηθειών αυτών, συντρέχει ανάγκη εξαιρέσεώς των, ανεξαρτήτως του ύψους αξίας, από την απαιτούμενη αρχική έγκριση του ανωτέρω άρθρ. 6 του Νόμ. 936/79 (ένταξη στο Ενιαίο Πρόγραμμα Προμηθειών), αποφασίζουμε: Εξαιρούνται από την αρχική έγκριση (ένταξη στο Ενιαίο Πρόγραμμα Προμηθειών) του άρθρ. 6 παρ. 1 και 2 του Νόμ. 936/79 οι προμήθειες ειδών που προορίζονται για τις ανάγκες των υπαγομένων στην αρμοδιότητα του Υπουργείου Εθνικής Αμύνης κλάδων των Ενόπλων Δυνάμεων της χώρας και εμπίπτουν στις εξαιρέσεις των διατάξεων του Ν.Δ. 3095/54. Η παρούσα καλύπτει και τις περιπτώσεις ομοίων προμηθειών που έχουν ήδη αντιμετωπισθεί με το ίδιο πνεύμα από το Υπουργείο Εμπορίου. 